Page:Underwoods, Stevenson, 1887.djvu/129

Rh Trout in the burn grow great as herr'n;

The simple sheep can find their fair'n';

The wind blaws clean about the cairn

Wi' caller air;

The muircock an' the barefit bairn

Are happy there.

Sic-like the howes o' life to some:

Green loans whaur they ne'er fash their thumb,

But mark the muckle winds that come,

Soopin' an' cool,

Or hear the powrin' burnie drum

In the shilfa's pool.

The evil wi' the guid they tak;

They ca' a gray thing gray, no black;

To a steigh brae, a stubborn back

Addressin' daily;

An' up the rude, unbieldy track

O' life, gang gaily.